Dick ร้านฮอตด็อกไทยๆ สุดแนวจากก๊วนบาริสต้า
ฮอตด็อก ขนมปังไส้กรอกหน้าตาธรรมดาที่เราอาจเคยมองข้าม กินส่งๆ ให้พอหายหิว กินเพราะไม่รู้ว่าจะกินอะไรดี หรือเป็นเมนูลงเอยที่จำใจต้องกินเพราะกลัวอาหารเมนูอื่นจะไม่ถูกปาก และเจ้าฮอตด็อกนี่แหละที่เป็นอาหารริมทางและคอมฟอร์ตฟู้ดสำหรับคนอเมริกันและชาวตะวันตกอีกหลายชาติกลิ่นขนมปังหอมๆ โชยมาและหากเจาะลึกไปถึงใจกลางของฮอตด็อกอย่างไส้กรอก เราอาจเห็นภาพโรงงานอุตสาหกรรมขนาดใหญ่ที่แปรรูปเนื้อหมูกับไก่บดและแป้ง ให้กลายมาเป็นของกินแท่งสีส้มๆ หรืออีกมุมหนึ่งก็อาจเห็นวัฒนธรรมร่วมที่หลายชาติหลายทวีปต่างก็ตีความ และออกแบบไส้กรอกเป็นของ (ชาติ) ตัวเอง อิตาลีมีซาลามี สเปนมีโชริโซ อังกฤษมีแบล็กพุดดิ้ง เกาหลีมีซุนแด เวียดนามมีหมูยอ จีนมีกุนเชียง ส่วนไทยเราก็ไม่น้อยหน้า มีทั้งแหนม ไส้อั่ว ไส้กรอกอีสานเหล่านี้เป็นเพียงตัวอย่างที่แต่ละชาติตีความไส้กรอกแล้วปรุงรส และออกแบบวิธีกินให้เป็นของตัวเอง โดยมากมักจะรับประทานคู่กับคาร์โบไฮเดรตเพื่อไม่ให้หนักท้องจนเกินไป เราไม่แปลกใจว่าทำไมเจ้าฮอตด็อกกับไส้กรอกถึงครองใจคนกว่าครึ่งโลกอาหารกินง่ายของทุกคนเช่นเดียวกับที่ก๊วนเพื่อนและบาริสต้าเบื้องหลัง Dick Hotdog วิว-มฆวรรณ กิจยะกานนท์ พลอย-ผกาวัลย์ ติรไพโรจน์ และเต-เอกเมธ วิภวศุทธิ์ ที่ได้เดินทางไปนิวยอร์กและอัมสเตอร์ดัม ได้เห็นสีสันของฟู้ดทรักและความหลากหลายของอาหารและสัญชาติ โดยเฉพาะฟู้ดทรักขายฮอตด็อกที่มีทั้งในอเมริกาและเนเธอร์แลนด์ ซึ่งมีความแตกต่างทั้งด้านรสชาติ ขนาด และเครื่องเคราต่างๆ อีกทั้งเห็นว่าในไทยยังไม่มีร้านไหนที่ทำฮอตด็อกจริงจัง ประกอบกับการเห็นถึงความไม่ตายตัวของฮอตด็อก และคิดว่าน่าจะเล่นกับอาหารเมนูนี้ได้อีกเยอะ จึงทำให้เขาทั้งสามตัดสินใจทำโปรเจกต์สนุกๆ เกี่ยวกับฮอตด็อก ที่แค่ชื่อร้านก็ดูน่าสนุกซะแล้วเลือกความอร่อยที่ตรงนี้ได้เลยThe VibeDick Hotdog ชื่อร้านที่ไม่ต้องสาธยายให้มากความ เจือไปด้วยความตลกขำขัน แต่ก็สื่อถึงสิ่งที่ร้านอยากนำเสนอได้อย่างชัดเจน ตัวร้านตั้งอยู่หน้าสวนม้าหิน ในบริเวณเดียวกับ H_____Dining ซอยแสงชัย สุขุมวิท 38 พาร์ทิชันแบ่งชัดเจนด้วยอิฐบล็อกปูพื้นที่ทำลูกเล่นให้กลายเป็นกำแพงร้าน ตัวร้านมีเพียงคีออส ป้ายเมนู และครัวเปิดเล็กๆ หลังเคาน์เตอร์เท่านั้น สั่งหน้าคีออสเสร็จก็ไปนั่งกินที่สวนม้าหินได้ไส้กรอกเกรียมนอกกรอบในน่ากินThe Hotdogsฮอตด็อกที่ Dick มีอยู่ 6 ตัว และเซตเมนูอีก 3 เซตให้เลือกสั่ง ถ้ายังไม่อิ่มหนำยังมีเครื่องเคียงให้สั่งเพิ่ม หรือมาช่วงสุดสัปดาห์ก็อาจเจอ Special Dick และของกินเล่นพิเศษที่วันธรรมดาไม่มีขายDicks OriginalDicks Original (95 บาท) ฮอตด็อกสูตรออริจินัลของร้าน ที่มาพร้อมขนมปังย่างมาแบบมีรอยไหม้นิดๆ สัมผัสกรอบนอกนุ่มใน ซึ่งส่งตรงมาจากโรงงานขนมปังเก่าแก่ในซอยปรีดีฯ ส่วนไส้กรอกทำจากหมูบดเนื้อละเอียด หนังกรุบกรอบคล้ายไส้กรอกอะราบิกิแบบญี่ปุ่น แล้วบีบซอสสูตรพิเศษของร้านที่เบสด้วยมะเขือเทศ โรยหอมดองก็เป็นอันเสร็จพิธี หลังจากนี้ก็คือความสนุกที่ปากจะเจอกับทุกองค์ประกอบของฮอตด็อก ยิ่งกินยิ่งอร่อย และไม่ต้องห่วงว่าจะกินไม่หมดเหลือขนมปังทิ้ง เรารับประกันว่าฮอตด็อกที่นี่กินหมดพอดีแน่นอน แถมไม่แน่นท้องเกินไปด้วย ถ้ากินแค่อย่างเดียว สั่ง เฟรนช์ฟรายส์ (95 บาท) เพิ่มเข้าไปเราก็ว่าดีMojo Lotusของกินเล่นหรือเครื่องเคียงเมนูพิเศษ Mojo Lotus (140 บาท) ไอเท็มลับที่มีเฉพาะสุดสัปดาห์ รากบัวทอดราด Mojo de Ajo ซอสสมุนไพรรสเปรี้ยวจัดจ้านที่ได้มาจากสมุนไพรหลายชนิด และผลไม้ตระกูลซิตรัส ตัดรสเผ็ดร้อนด้วยมายองเนส แนะนำให้ดิปกินคู่กันเพื่อความเพอร์เฟกต์Thai Dick จากผัดกะเพราThai Dick (175 บาท) ฮอตด็อกอเมริกันสัญชาติไทยที่ได้ไอเดียมาจากผัดกะเพรา แล้วจับความเป็นไทยและรสชาติจัดจ้านให้ออกมาอยู่ในรูปของฮอตด็อก โดยเปลี่ยนจากไส้กรอกธรรมดามาเป็นไส้อั่วหนังกรอบ ราดซอสกะเพราสูตรที่คุณเตเป็นผู้คิดค้น เต็มรสใบกะเพราและน้ำปลาที่ผ่านการเคี่ยวจนเข้มข้น ด้านบนเปลี่ยนจากหอมดองมาเป็นไข่ดาวและกากหมู เพิ่มความฉ่ำและกรุบกรอบให้ฮอตด็อกกะเพราชิ้นนี้โดดเด่นไม่เหมือนใครบรรยากาศร่มรื่นภายนอกร้านWhat You Should Know:Dick HotdogOpen: ทุกวัน เวลา 11.00-21.00 น. (วันเสาร์ถึงอาทิตย์ ปิด 22.00 น.)Address: ซอยแสงชัย สุขุมวิท 38 กรุงเทพฯBudget: 100-300 บาทWebsite: www.facebook.com/Dick-hotdog-107119844097921Map:พิสูจน์อักษร: ลักษณ์นารา พักตร์เพียงจันทร์
Dicks Original ฮอตด็อกสูตรออริจินัลของร้านที่มาพร้อมขนมปังย่างมาแบบมีรอยไหม้นิดๆ สัมผัสกรอบนอกนุ่มใน ส่วนไส้กรอกทำจากหมูบดเนื้อละเอียด หนังกรุบกรอบ แล้วบีบซอสสูตรพิเศษของร้านที่เบสด้วยมะเขือเทศ โรยหอมดองเป็นอันเสร็จพิธีThai Dick ฮอตด็อกอเมริกันสัญชาติไทยที่ได้ไอเดียมาจากผัดกะเพรา แล้วจับความเป็นไทยและรสชาติจัดจ้านให้ออกมาอยู่ในรูปของฮอตด็อก โดยเปลี่ยนจากไส้กรอกธรรมดามาเป็นไส้อั่วหนังกรอบ ราดซอสกะเพราสูตรที่คุณเตเป็นผู้คิดค้น เต็มรสใบกะเพราและน้ำปลาที่ผ่านการเคี่ยวจนเข้มข้น ด้านบนเปลี่ยนจากหอมดองมาเป็นไข่ดาวและกากหมู เพิ่มความฉ่ำและกรุบกรอบให้ฮอตด็อกกะเพราชิ้นนี้โดดเด่นไม่เหมือนใคร